
บทคัดย่อ
ชื่อเรื่อง	     การพัฒนากิจกรรมการเรียนรู้ เรื่อง คำราชาศัพท์ โดยใช้เทคนิคการสอนแบบ KWDL บูรณาการบนพื้นฐานวัฒนธรรมวิถีน่าน รายวิชาภาษาไทย 3 ท22101  สำหรับนักเรียนชั้นมัธยมศึกษาปีที่ 2 โรงเรียนท่าวังผาพิทยาคม   
ชื่อผู้วิจัย    นายกรวิชญ์ อภิวัฒน์ธัญสิริ
ปีการศึกษา 2569	

การศึกษาในครั้งนี้มีวัตถุประสงค์ (1.) เพื่อพัฒนาแบบฝึกเสริมทักษะภาษาไทย เรื่อง คำราชาศัพท์ รายวิชาภาษาไทย (ท22101) ชั้นมัธยมศึกษาปีที่ 2 ให้มีประสิทธิภาพ ตามเกณฑ์มาตรฐาน 80/80 (2.) เพื่อเปรียบเทียบผลสัมฤทธิ์ทางการเรียนก่อนและหลังเรียนของนักเรียนที่เรียนโดยวิธีการจัดการเรียนรู้เชิงรุก 
( Active Leaning ) โดยใช้แบบฝึกเสริมทักษะภาษาไทย เรื่อง คำราชาศัพท์ ชั้นมัธยมศึกษาปีที่ 2 (3.) เพื่อศึกษาความพึงพอใจของนักเรียนที่มีต่อการเรียน ด้วยกิจกรรมการจัดการเรียนรู้แบบ Active Learning บูรณาการบนพื้นฐานวัฒนธรรมวิถีน่าน รายวิชาภาษาไทย โดยใช้แบบฝึกเสริมทักษะภาษาไทย เรื่อง คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนท่าวังผาพิทยาคม
 	กลุ่มตัวอย่างที่ใช้ในการศึกษา ได้แก่ ผู้เรียนชั้นมัธยมศึกษาปีที่ 2/1 ภาคเรียนที่ 1 ปีการศึกษา 2569 โรงเรียนท่าวังผาพิทยาคม อำเภอท่าวังผา จังหวัดน่าน สำนักงานเขตพื้นที่การศึกษามัธยมศึกษาน่าน ที่กำลังเรียนอยู่ชั้นมัธยมศึกษาปีที่ 2 ห้อง 1 จำนวน 30  คน
	เครื่องมือที่ใช้ในการศึกษา (1) แบบฝึกเสริมทักษะภาษาไทย (ท22101) ชั้นมัธยมศึกษาปีที่ 2/1
(2) แบบทดสอบเรื่องคำราชาศัพท์ 
	สถิติที่ใช้ในการวิเคราะห์ข้อมูล คือ การทดสอบ t-test (Dependent Sample) 
ดูผลการพัฒนาการเรียนก่อนและหลังเรียน หาค่าเฉลี่ยก่อนและหลังเรียน และค่าเบี่ยงเบนมาตรฐาน

      	สรุปผลการศึกษา
	1.แบบฝึกเสริมทักษะภาษาไทย  เรื่อง คำราชาศัพท์ รายวิชาภาษาไทย ท22101 ชั้นมัธยมศึกษาปีที่ 2 
มีประสิทธิภาพเท่ากับ 82.11/80.88  ซึ่งเป็นไปตามเกณฑ์ 80/80  ที่ตั้งไว้
2. ผลสัมฤทธิ์ทางการเรียนก่อนและหลังเรียนของนักเรียนที่เรียนโดยวิธีการจัดการเรียนรู้แบบ KWDLโดยใช้แบบฝึกเสริมทักษะภาษาไทย เรื่อง คำราชาศัพท์ ชั้นมัธยมศึกษาปีที่ 2 มีค่าเท่ากับ 9.50 และ 19.40 ตามลำดับ และเมื่อเปรียบเทียบคะแนนก่อนและหลังการจัดการเรียนรู้พบว่า ค่าเฉลี่ยของคะแนนหลังเรียนสูงกว่าค่าเฉลี่ยของคะแนนก่อนเรียนคิดเป็นร้อยละ 49.50 และหลังจากที่นักเรียนได้ใช้แบบฝึกเสริมทักษะภาษาไทย เรื่อง คำราชาศัพท์ พบว่า นักเรียนมีคะแนนทดสอบหลังเรียน  ซึ่งนักเรียนมีผลสัมฤทธิ์ทางการเรียนเพิ่มขึ้น ร้อยละ 97.00 ซึ่งเป็นผลสัมฤทธิ์ทางการเรียนที่สูงขึ้น 
[bookmark: _GoBack]	3. นักเรียนมีความพึงพอใจต่อการเรียนด้วยกิจกรรมการจัดการเรียนรู้แบบ Active Learning บูรณาการบนพื้นฐานวัฒนธรรมวิถีน่าน รายวิชาภาษาไทย โดยใช้แบบฝึกเสริมทักษะภาษาไทย เรื่อง คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนท่าวังผาพิทยาคม มีค่าเฉลี่ย ([image: ] =4.65 , S.D. =0.47) แสดงว่านักเรียนมีความพึงพอใจอยู่ในระดับมากที่สุด

